
REFERAT DE APROBARE A PROIECTULUI DE HOTĂRÂRE 
privind declararea ca fiind de utilitate publică a lucrarilor reprezentate de Strada 1 nou propusă, Strada 2 nou propusă si parcarea înierbată cu 2 niveluri subterane prevazute prin PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic” 




1. Descrierea situatiei actuale
			Prin PUZ - „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic” se propune realizarea a doua străzi, in suprafata de: Strada 1 nou propusă  S= 1103 mp, respectiv Strada 2 nou propusă S= 2177 mp, precum si a unei parcari înierbate cu 2 niveluri subterane, care vor fi de utilitate publică.
          Astfel, in conformitate cu prevederile art. 23 alin.1 lit.c din Anexa nr.1 la HG nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administratiei publice locale vor asigura administrarea drumurilor orasenesti.
           Potrivit prevederilor art.23 alin.3 lit.g pct.8 din acelasi act normativ, activitatea de amenajare a parcarilor revine in atributiile autoritatilor publice locale.

2. Schimbari preconizate și rezultate așteptate
Prin adresa cu numărul 01/31.07.2020, Atelierul Arhitext SRL în calitate de proiectant pentru realizarea PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic”, a solicitat întocmirea unui proiect de hotărâre prin care lucrarile reprezentate de Strada 1 nou propusă subterană (S=514mp) + rampa 1 (S=255 mp) + rampa 2 (S=334 mp) =1103 mp, Strada 2 nou propusă supraterană (S=1022 mp) şi subterană (S=775 mp) + rampă 3 (S=174 mp) + Parcaje supraterane (S=206 mp) =2177 mp si parcarea înierbată cu 2 niveluri subterane  prevazute prin PUZ-ul mai sus amintit sa fie declarată de utilitate publică.
Agenţia pentru Protecţia Mediului Timiş, prin adresa cu nr. 1669/23.04.2020, comunică faptul că este necesară declararea lucrării prevăzută prin plan ca fiind de utilitate publică aşa cum prevede Legea nr. 24/2007 privind reglementarea şi administrarea spaţiilor verzi din intravilanul localităţilor.

3. Concluzii
           Prin urmare, consider necesar și oportun  aprobarea proiectului de hotărâre privind declararea ca fiind de utilitate publică a lucrarilor reprezentate de Strada 1 nou propusă, Strada 2 nou propusă si parcarea înierbată cu 2 niveluri subterane prevazute prin PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic”. 

